CELEX: 32020R0918
Language: fi
Date: 2020-07-01 00:00:00
Title: Komission täytäntöönpanoasetus (EU) 2020/918, annettu 1 päivänä heinäkuuta 2020, poikkeuksen myöntämiseksi täytäntöönpanoasetuksesta (EU) 2019/2072 Kanadasta peräisin olevan tai Kanadassa jalostetun saarnea olevan puutavaran unioniin tuontia koskevien vaatimusten osalta

2.7.2020   
               
               
                  FI
               
               
                  Euroopan unionin virallinen lehti
               
               
                  L 209/14
               
            
         KOMISSION TÄYTÄNTÖÖNPANOASETUS (EU) 2020/918,
         annettu 1 päivänä heinäkuuta 2020,
         poikkeuksen myöntämiseksi täytäntöönpanoasetuksesta (EU) 2019/2072 Kanadasta peräisin olevan tai Kanadassa jalostetun saarnea olevan puutavaran unioniin tuontia koskevien vaatimusten osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kasvintuhoojien vastaisista suojatoimenpiteistä, Euroopan parlamentin ja neuvoston asetusten (EU) N:o 228/2013, (EU) N:o 652/2014 ja (EU) N:o 1143/2014 muuttamisesta sekä neuvoston direktiivien 69/464/ETY, 74/647/ETY, 93/85/ETY, 98/57/EY, 2000/29/EY, 2006/91/EY ja 2007/33/EY (1) kumoamisesta 26 päivänä lokakuuta 2016 annetun Euroopan parlamentin ja neuvoston asetuksen (EU) 2016/2031 ja erityisesti sen 41 artiklan 2 kohdan,
         sekä katsoo seuraavaa:
         
                     (1)
                  
                  
                     Komission täytäntöönpanopäätöksen (EU) 2016/412 (2) nojalla jäsenvaltiot saavat säätää väliaikaisen poikkeuksen direktiivin 2000/29/EY (3) tiettyihin säännöksiin Kanadasta peräisin olevan tai Kanadassa jalostetun saarnea (Fraxinus L.) olevan puutavaran unioniin tuontia koskevien erityisedellytysten osalta.
                  
               
                     (2)
                  
                  
                     Direktiivi 2000/29/EY on kumottu ja korvattu asetuksella (EU) 2016/2031. Kyseisen direktiivin liitteet I-V on korvattu tiettyjen kasvien, kasvituotteiden ja muiden tavaroiden unioniin tuomista koskevista säännöistä ja vaatimuksista annetulla komission täytäntöönpanoasetuksella 2019/2072 (4).
                  
               
                     (3)
                  
                  
                     Asetuksen (EU) 2019/2072 8 artiklan 1 kohdan mukaisesti, luettuna yhdessä kyseisen asetuksen VII liitteessä olevan 87 kohdan kanssa, unioniin tuotavaan Kanadasta peräisin olevaan tai Kanadassa jalostettuun saarnea olevaan puutavaraan, jäljempänä ”puutavara”, sovelletaan tiettyjä erityisvaatimuksia, jotta vältettäisiin Agrilus planipennis Fairmaire -kasvintuhoojan leviäminen unioniin. Kyseiset vaatimukset eroavat tietyssä määrin täytäntöönpanopäätöksessä (EU) 2016/412 asetetuista vaatimuksista, jotka koskevat puutavaran tuontia unioniin sekä sen tarkastusta ja valvontaa.
                  
               
                     (4)
                  
                  
                     Komission kesäkuussa 2018 suorittaman tarkastuksen perusteella todettiin, että soveltaessaan virallisessa valvonnassa täytäntöönpanopäätöksessä (EU) 2016/412 säädettyjä vaatimuksia Kanada takaa sellaisen kasvinsuojelun tason, joka vastaa täytäntöönpanosäädöksen (EU) 2019/2072 liitteessä VII olevassa 87 kohdassa vahvistettuja vaatimuksia.
                  
               
                     (5)
                  
                  
                     Täytäntöönpanopäätöstä (EU) 2016/412 on määrä soveltaa 30 päivään kesäkuuta 2020. Kanada pyysi 27 päivänä huhtikuuta 2020, että poikkeuksen voimassaoloa jatkettaisiin 30 päivän kesäkuuta 2020 jälkeen.
                  
               
                     (6)
                  
                  
                     Kanadasta peräisin olevan tai Kanadasta jalostetun saarnea olevan puutavaran tuonnin jatkumisen varmistamiseksi on aiheellista säätää poikkeus täytäntöönpanosäädöksen (EU) 2019/2072 8 artiklan 1 kohtaan ja liitteessä VII olevan 87 kohdan a ja b alakohtiin. Puutavaran unioniin tuonnin sallimisen edellytyksenä on, muutamaa mukautusta lukuun ottamatta, täytäntöönpanosäädöksessä (EU) 2026/412 vahvistettujen erityisvaatimusten noudattaminen.
                  
               
                     (7)
                  
                  
                     Tätä asetusta olisi sovellettava 1 päivästä heinäkuuta 20201 päivästä heinäkuuta 2020 alkaen kyseisen puutavaran tuonnin jatkumisen varmistamiseksi.
                  
               
                     (8)
                  
                  
                     Tätä asetusta olisi sovellettava 30 päivään kesäkuuta 2023, jotta asetuksen soveltamista voidaan tarkastella uudelleen kyseiseen päivämäärään mennessä.
                  
               
                     (9)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Tilapäistä poikkeusta koskevat erityisvaatimukset
            Poiketen siitä, mitä täytäntöönpanoasetuksen (EU) 2019/2072 8 artiklan 1 kohdassa ja kyseisen asetuksen VII liitteessä olevan 87 kohdan a ja b alakohdassa säädetään, Kanadasta peräisin olevan tai Kanadassa jalostetun saarnea (Fraxinus L.) olevan puutavaran (”puutavara”) unioniin tuomisen edellytyksenä on tämän asetuksen 2 artiklassa ja sen liitteessä olevassa A kohdassa vahvistettujen erityisvaatimusten noudattaminen.
            ”Puutavaraan” viitataan liitteessä olevassa B osassa.
         
         
            2 artikla
            Kasvinterveystodistus
            
               1.   Puutavaran mukana on oltava Kanadassa annettu kasvinterveystodistus, jossa todetaan, että puutavarassa ei esiinny unionikaranteenituhoojia tai tuhoojia, jotka eivät sisälly unionikaranteenituhoojien luetteloon. Tuhoojiin sovelletaan tarkastuksen jälkeen asetuksen (EU) 2016/2031 30 artiklan nojalla hyväksyttyjä toimenpiteitä.
            
            
               2.   Kasvien terveystodistuksen kohdassa ”Lisätietoja” on oltava seuraavat merkinnät:
               
                           a)
                        
                        
                           maininta ”Komission täytäntöönpanopäätöksessä (EU) 2020/918 säädettyjen Euroopan unionin vaatimusten mukainen”;
                        
                     
                           b)
                        
                        
                           nippujen numerot, jotka vastaavat kutakin yksittäistä vietävää nippua;
                        
                     
                           c)
                        
                        
                           Kanadassa sijaitsevien hyväksyttyjen laitosten nimet.
                        
                     
         
         
            3 artikla
            Voimassaolon päättymispäivä
            Tämän asetuksen voimassaolo päättyy 30 päivänä kesäkuuta 2023.
         
         
            4 artikla
            Voimaantulo ja soveltamispäivä
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä heinäkuuta 2020.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 1 päivänä heinäkuuta 2020.
            
               
                  Komission puolesta
               
               Ursula VON DER LEYEN
               
                  Puheenjohtaja
               
            
         
         
            (1)  EUVL L 317, 23.11.2016, s. 4.
         
            (2)  Komission täytäntöönpanopäätös (EU) 2016/412, annettu 17 päivänä maaliskuuta 2016, luvan antamisesta jäsenvaltioille säätää väliaikainen poikkeus direktiivin 2000/29/EY tiettyihin säännöksiin Kanadasta peräisin olevan tai Kanadassa jalostetun saarnea olevan puutavaran osalta (EUVL L 74, 19.3.2016, s. 41).
         
            (3)  Neuvoston direktiivi 2000/29/EY, annettu 8 päivänä toukokuuta 2000, kasveille ja kasvituotteille haitallisten organismien yhteisöön kulkeutumisen ja siellä leviämisen estämiseen liittyvistä suojatoimenpiteistä ( EYVL L 169, 10.7.2000, s. 1).
         
            (4)  Komission täytäntöönpanoasetus (EU) 2019/2072, annettu 28 päivänä marraskuuta 2019, Euroopan parlamentin ja neuvoston asetuksen (EU) 2016/2031 täytäntöönpanon yhdenmukaisten edellytysten vahvistamisesta kasvintuhoojien vastaisten suojatoimenpiteiden osalta, komission asetuksen (EY) N:o 690/2008 kumoamisesta ja komission täytäntöönpanoasetuksen (EU) 2018/2019 muuttamisesta (EUVL L 319, 10.12.2019, s. 1).
      
      
         
            LIITE
            A OSA
            1.   Jalostusvaatimukset
            
            Edellä 1 artiklassa tarkoitetun puutavaran jalostuksessa on noudatettava kaikkia seuraavia vaatimuksia:
            a)   Kuorinta
            
            Puutavarasta poistetaan kuori, lukuun ottamatta joitakin silmämääräisesti erottuvia ja selvästi erillisiä pieniä kuorenpaloja, jotka täyttävät toisen seuraavista vaatimuksista:
            
                        (1)
                     
                     
                        niiden leveys on alle 3 cm (pituudesta riippumatta); tai
                     
                  
                        (2)
                     
                     
                        jos niiden leveys on yli 3 cm, kunkin yksittäisen kuorenpalan kokonaispinta-ala on alle 50 cm2.
                     
                  b)   Sahaus
            
            Sahattu puutavara on tuotettu kuoritusta pyöreästä puusta.
            c)   Lämpökäsittely
            
            Puutavara lämpökäsitellään koko profiililtaan vähintään 71 °C:n lämpötilassa 1 200 minuutin ajan lämpökäsittelyuunissa, jonka Canadian Food Inspection Agency -virasto (CFIA) tai sen hyväksymä taho on hyväksynyt.
            d)   Kuivaaminen
            
            Puutavaraa kuivataan CFIA:n tunnustaman teollisen kuivatusohjelman mukaisesti vähintään kahden viikon ajan.
            Puutavaran lopullinen kosteuspitoisuus prosentteina kuiva-aineesta saa olla enintään 10 prosenttia.
            2.   Laitoksia koskevat vaatimukset
            
            Puutavara on tuotettava, käsiteltävä tai varastoitava laitoksessa, joka täyttää kaikki seuraavat vaatimukset:
            
                        a)
                     
                     
                        CFIA on virallisesti hyväksynyt laitoksen Agrilus planipennis Fairmaire -kasvintuhoojaa koskevan sertifiointiohjelmansa mukaisesti;
                     
                  
                        b)
                     
                     
                        laitos on rekisteröity CFIA:n verkkosivustolla julkaistuun tietokantaan;
                     
                  
                        c)
                     
                     
                        CFIA tai sen hyväksymä taho tarkastaa laitoksen vähintään kerran kuukaudessa, ja sen on todettu täyttävän tämän liitteen vaatimukset. Jos tarkastukset suorittaa CFIA:n hyväksymä taho, CFIA:n on tarkastettava kyseisen tahon työskentely puolivuosittain. Puolivuosittaisiin tarkastuksiin on sisällyttävä asianomaisen tahon menettelyjen ja asiakirjojen tarkastaminen sekä hyväksyttyjen laitosten tarkastukset;
                     
                  
                        d)
                     
                     
                        laitoksessa käytetään puutavaran käsittelyyn laitteita, jotka on kalibroitu laitteiden käyttöohjeiden mukaisesti;
                     
                  
                        e)
                     
                     
                        laitos pitää CFIA:n tai sen hyväksymän tahon suorittamaa todentamista varten kirjaa menettelyistään, mukaan luettuina käsittelyn kesto, käsittelyn aikaiset lämpötilat sekä kunkin vietävän nipun osalta vaatimustenmukaisuuden tarkastus ja lopullinen kosteuspitoisuus.
                     
                  3.   Merkitseminen
            
            Kussakin puutavaran nipussa on oltava näkyvästi merkittynä sekä nipun numero että maininta ”HT-KD” tai ”Heat Treated-Kiln Dried”. Merkinnän antaa hyväksytyn laitoksen nimetty toimihenkilö tai hänen valvonnassaan toimiva henkilö varmistettuaan, että 1 kohdassa vahvistettuja käsittelyvaatimuksia ja 2 kohdassa vahvistettuja laitoksia koskevia vaatimuksia on noudatettu.
            4.   Vientiä edeltävät tarkastukset
            
            CFIA:n tai sen hyväksymän tahon on tarkastettava unioniin vietäväksi tarkoitettu puutavara sen varmistamiseksi, että 1 ja 3 kohdassa säädetyt vaatimukset täyttyvät.
            B OSA
            
               Puutavara ja sen CN-koodit
            
            
                        1.
                     
                     
                        Suvun Fraxinus L. kasveista saatu puutavara, lukuun ottamatta puutavaraa, joka on seuraavissa muodoissa:
                        
                                    —
                                 
                                 
                                    kokonaan tai osittain näistä puista saatuina lastuina, hakkeena, sahanpuruna tai puujätteenä,
                                 
                              
                                    —
                                 
                                 
                                    puinen pakkausmateriaali riippumatta siitä, käytetäänkö sitä tosiasiallisesti erilaisten tavaroiden kuljetuksessa pakkauslaatikkoina, -rasioina, -häkkeinä ja -pyttyinä ja niiden kaltaisina päällyksinä, kuormalavoina, laatikkokuormalavoina ja muina lastauslavoina ja kuormalavojen lavakauluksina, sälytyspuina, lukuun ottamatta puutavaran lähetyksiä tukevia sälytyspuita, jotka on rakennettu samantyyppisestä ja -laatuisesta puusta kuin lähetyksessä oleva puutavara ja joka täyttää samat kasvien terveyteen liittyvät unionin vaatimukset kuin lähetyksessä oleva puutavara,
                                 
                              mutta mukaan luettuna sellainen puutavara, jossa ei ole jäljellä puun luonnollista pyöreää pintaa, sekä käsittelemättömästä puusta tehdyt huonekalut ja muut tavarat
                     
                     
                        ex 4401 12 00 
                        ex 4403 12 00 
                        ex 4403 99 00 
                        ex 4404 20 00 
                        ex 4406 12 00 
                        ex 4406 92 00 
                        4407 95 10 
                        4407 95 91 
                        4407 95 99 
                        ex 4407 99 27 
                        ex 4407 99 40 
                        ex 4407 99 90 
                        ex 4408 90 15 
                        ex 4408 90 35 
                        ex 4408 90 85 
                        ex 4408 90 95 
                        ex 4416 00 00 
                        ex 9406 10 00